பிம்பத்தரவை சேமித்து வைப்பதற்கு மிகவும் பொதுவாகப் பயன்படுத்தப்படும் வடிவம் தி ஜாயிண்ட் ஃபோட்டோகிராஃபி எக்ஸ்பர்ட்ஸ் க்ரூப் ஸ்டாண்டார்ட் (ஜேபிஈஜி)யாகும். மற்ற கோப்பு வடிவங்களில் டேக்டு இமேஜ் ஃபைல் ஃபார்மட் (டிஃப்) மற்றும் வேறு பல ரா இமேஜ் ஃபார்மட்டுகள் அடங்கும்.

பல காமிராக்கள், குறிப்பாக தொழில்முறை அல்லது டிஎஸ்எல்ஆர் காமிராக்கள், ரா இமேஜ் ஃஃபார்மட் முறைக்கு ஆதரவாக உள்ளன 
ரா இமேஜ் (கச்சா பிம்பம்) என்பது காமிராவின் சென்சாரிலிருந்து நேரடியாக வெளிவரும் பண்படுத்தப்படாத பிக்சல் தரவுகளின் வரிசையாகும். 
இவை அந்தந்த உற்பத்தியாளருக்கு உரிமம் உள்ள வடிவங்களில் சேமிக்கப்படுகின்றன, உதாரணமாக நிகானுக்கு என்ஈஎஃப், கேனானுக்கு சிஆர்டபிள்யூ அல்லது சிஆர்2 மற்றும் மினோல்டாவுக்கு எம்ஆர்டபிள்யூ போன்றவை. 
அடோப் சிஸ்டம்ஸ் டிஎன்ஜி என்னும் வடிவத்தை வெளியிட்டுள்ளது. இந்த ஆதாய உரிமை தேவைப்படாத இலவச கச்சா பிம்ப வடிவம் குறைந்த பட்சம் 10 காமிரா உற்பத்தியாளர்களால் ஏற்கப்பட்டுள்ளது.

ஆரம்ப காலங்களில் கச்சா கோப்புக்கள் விசேஷமான படத் தொகுப்பு நிரல்களில்தான் பண்படுத்தப்பட வேண்டியிருந்தன. ஆனால், காலப் போக்கில், கூகிளின் பிகாசா போன்ற அதிக அளவில் பயன்படுத்தப்படும் பல நிரல்களில் கச்சா பிம்பங்களுக்கான ஆதரவு நிலை கிடைக்கப்பெற்று விட்டது. கச்சா வடிவத்தில் உள்ள பிம்பங்களைத் தொகுப்பதனால், வெள்ளை நிறச் சமன்பாடு, வெளிப்பாட்டின் இழப்பீடு, நிற வெப்பம் ஆகிய பல்வேறு அமைப்புகளிலும் நெகிழ்வுத் தன்மையைப் பெற முடிகிறது. சுருக்கமாகச் சொன்னால், பிம்பத்தின் தரம் கெடாத வகையில் பெரும் அளவு மாற்றஙகளைச் செய்வதற்கு கச்சா வடிவம் உதவுகிறது; இல்லாவிடில், படத்தை மீண்டும் எடுக்கும்படி கூட நேரலாம்.

திரைப்படங்களுக்கான வடிவங்கள் ஏவிஐ, டிவி, எம்பிஈஜி,(அதிகமாக அசையும் ஜேபிஈஜியை கொண்டுள்ள) எம்ஓவி, டபிள்யூஎம்வி மற்றும் (அடிப்படையில் டபிள்யூஎம்வியைப் போன்றதேயான) ஏஎஸ்எஃப் ஆகியவையாகும். 
அண்மைக் காலத்திய வடிவங்களில் எம்பி4 அடங்கும். இது க்விக்டைம் ஃபார்மட் அடிப்படையிலானது. இது புதிதான ஒடுக்கும் அல்கோரிதம்களைப் பயன்படுத்தி அதே அளவுப் பதிவிடத்தில் அதிக நேரப் பதிவை அனுமதிக்கிறது.

படங்களில் அன்றி, காமிராக்களில் பயன்படுத்தப்படும் மற்ற வடிவங்கள் டிசைன் ரூல் ஃபார் காமிரா ஃபார்மட் (டிசிஎஃப்) இது காமிராவின் உள்கோப்பு அமைப்பு மற்றும் பெயரிடுதல் மற்றும் டிஜிடல் ப்ரிண்ட் ஆர்டர் ஃபார்மட் (டிபிஓஎஃப்) ஆகியவற்றிற்கான ஒரு ஐஎஸ்ஓ வரியறையாகும். பிம்பங்கள் எந்த வரிசையில் மற்றும் எத்தனை பிரதிகள் எடுக்கப்படவேண்டும் என்பதை இதுவே தீர்மானம் செய்கிறது.

பெரும்பான்மையான காமிராக்களில் எக்சிஃப் தரவு உள்ளது. இது படத்தைப் பற்றிய மெட்டா டேட்டாவை அளிக்கிறது. 
எக்சிஃப் தரவுகளில், அபெர்சர், எக்ஸ்போஷர் டைம், ஃபோகல் லெங்க்த், எடுக்கப்பட்ட தேதி மற்றும் நேரம், மற்றும் இடம் ஆகியவை அடங்கும்.

பிம்பத் தரவுகளை சேமித்தல்
உண்மையான டிஜிடல் காமிராக்களின் வருகை
வடிவங்கள்
புகைப்படங்களை காண்பித்தல்